OpenLLM-France/wikimedia huggingface dataset:
# Dies d'agost

Dies d'agost és una pel·lícula-poema catalana dirigida pels germans David i Marc Recha i Batallé. Fou rodada en quatre setmanes sense un guió clar que es mou entre la realitat i la ficció, prenent com a referència el llibre de Xavier Pla Josep Pla, ficció autobiogràfica i veritat literària. Fou estrenada el 5 de desembre de 2006 produïda per Betecé Produccions i Televisió de Galícia.

## Argument

Els germans Recha es proposen realitzar un documental sobre el periodista Ramon Barnils com a resposta a una proposta del màster de documental de creació de la Universitat Pompeu Fabra. Amb aquesta intenció apleguen més de 200 hores d'entrevistes a persones de l'entorn de Barnils. Confosos i desbordats, David i Marc decideixen viatjar a les terres de l'Ebre en una furgoneta amb un equip tècnic reduït encapçalat per la fotògrafa Hélène Louvart. Plena de pessimisme i tristesa, s'hi proposen temes com la relació de l'home amb la natura i la idea del paradís perdut, mentre al muntatge sonor se senten unes canonades que evoquen la batalla de l'Ebre que evoca la memòria històrica republicana. Simultàniament, també hi barreja la història d'un peix gat a l'embassament de Mequinensa.

## Repartiment

Cap dels participants a la pel·lícula és actor professional: els germans Recha, Mariona Ordóñez, l'autoestopista que volia ser ballarina; Pere Subirana, el guarda forestal i trompetista solitari, i Fina Susín, la cambrera del càmping.

## Recepció

Va competir a la secció oficial del Festival Internacional de Cinema de Locarno
| « | Austeritat narrativa. (...) un particularíssim (re)trobament amb les arrels en el qual només queda una miqueta desmanegada la trama del periodista Ramon Barnils" | » |
| — Javier Ocaña: Diari El País |||
| « | Preciosa pel·lícula itinerant (...) el director persegueix un personatge, al periodista i pensador RamOn Barnils, però se li escapa, ens queda desdibuixat, escabulliT (...) Puntuació: ★★★ (sobre 5)" | » |
| — Oti Rodríguez Marchante: Diari ABC |||

## Referències

* ↑ Dies d'agost al web de la Filmoteca de Catalunya
* ↑ Recha estrena un relat sobre la dificultat de crear, El Periódico, 28 de novembre de 2006
* ↑ Dies d’agost, per Imma Merino, El Punt Avui, 19 D'agost DE 2020
* ↑ Estrena de la pel·lícula ‘Dies d’agost’, dirigida per Marc Recha, omnium.cat, 5 de desembre de 2006
* ↑ Marc Recha protagonitza el seu cinquè film, un homenatge «llibertari» a Ramon Barnils, El Punt Avui, 21 de juliol de 2006, publicat a Vilaweb
* ↑ Austeridad narrativa, El País, 8 de desembre de 2006
* ↑ Sin rastro del pez gato, ABC, 8 d'octubre de 2006

## Bibliografia

* Dies d'agost, la gran aventura de Marc Recha de Carlos Losilla Alcalde. A: Dirigido por...: Revista de cine, ISSN 0212-7245, Nº 359, 2006, págs. 17-18

## Enllaços externs

* Tràiler de la pel·lícula a YouTube
# Diofant de Lacedemònia

Diofant de Lacedemònia (en llatí Diophantus, en grec antic Διόφαντος) fou un escriptor grec mencionat per Fabi Plancíades Fulgenci com a autor d'una obra sobre Antiguitats en 14 volums, i sobre l'adoració dels déus.
Podria ser també el mateix personatge que un geògraf de nom Deofant que va escriure una descripció dels països del nord, o el Diofant que va tractar en un llibre temes de política (πολιτικά), totes dues esmentades per Esteve de Bizanci.

## Referències

* ↑ 3.Diophantus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1050
# Riu Guadalhorce

El Guadalhorce és un riu de l'est d'Andalusia, el principal de la província de Màlaga i de la conca hidrogràfica del sud. Neix al port de Los Alazores, a la Sierra de Alhama (Granada), drena la depressió d'Antequera i desemboca a l'oest de la ciutat de Màlaga. Té un curs de 166 km i un cabal anual de 8 m³/s.
En el seu decurs ha format les gorges de Los Gaitanes, declarat parc natural, un congost natural de 7 km de longitud que separa la foia de Màlaga i la depressió d'Antequera. El darrer tram del seu recorregut s'anomena Valle del Guadalhorce i constitueix una comarca o mancomunitat de municipis, que inclou Alhaurín el Grande, Alhaurín de la Torre, Almogía, Álora, Cártama, Coín, Pizarra i Valle de Abdalajís.
Els afluents principals són el Pereilas, el Río Grande, l'Arroyo El Valle, el Nacimiento, el Turón, el Caballos, el Guadalteba, el Campanillas, l'Arroyo Marín i l'Arroyo del Quinto.

## Enllaços externs

* O'Callaghan, Joseph F. The Gibraltar Crusade: Castile and the Battle for the Strait (en anglès). The Middle Ages Series and UPCC book collections on Project MUSE. 1a. Philadelphia: University of Pennsylvania Press, 2011. ISBN 0812204638.
* Vega Gutiérrez, José «El Santo Reino y su reacción frente a la historia». Boletín del Instituto de Estudios Giennenses. Instituto de Estudios Giennenses [Jaén], 1, 1953, pàg. 17-56. ISSN: 0561-3590.
* http://www.20minutos.es/noticia/1096170/0/
* http://www.laopiniondemalaga.es/malaga/2012/11/04/siete-siglos-solucion/545756.html
# Bondarenko (cràter)

Bondarenko és un cràter d'impacte situat a la cara oculta de la Lluna, al nord-est del gran cràter Tsiolkovskiy de fons fosc, i al sud del cràter Chauvenet. Just a nord-est de Bondarenko apareix Patsaev G, un cràter satèl·lit de Patsaev de mida comparable, situat cap a l'oest.
Es tracta d'una formació de cràters moderadament desgastada, amb una plataforma lleugerament irregular. Hi ha alguns petits cràters al llarg de la paret interior i en el propi interior.
Es diu així en honor de Valentín Bondarenko (1937-1961), un dels primers cosmonautes soviètics, qui va morir en un accident durant un entrenament amb un simulador.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Bondarénkov

Bondarénkov - Бондаренков (rus) - és un poble (un khútor) de l'óblast de Bélgorod, a Rússia. El 2010 tenia 84 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Demopolis

Demopolis és una població dels Estats Units a l'estat d'Alabama. Segons el cens del 2000 tenia 7.540 habitants.

## Demografia

Segons el cens del 2000, Demopolis tenia 7.540 habitants, 3.014 habitatges, i 2.070 famílies. La densitat de població era de 238 habitants/km².
Dels 3.014 habitatges en un 34,9% hi vivien nens de menys de 18 anys, en un 43,1% hi vivien parelles casades, en un 22,5% dones solteres, i en un 31,3% no eren unitats familiars. En el 28,9% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,05.
Per edats la població es repartia de la següent manera: un 29,1% tenia menys de 18 anys, un 8,4% entre 18 i 24, un 26,6% entre 25 i 44, un 21,6% de 45 a 60 i un 14,3% 65 anys o més.
L'edat mediana era de 36 anys. Per cada 100 dones hi havia 81,5 homes. Per cada 100 dones de 18 o més anys hi havia 75 homes.
La renda mediana per habitatge era de 26.481 $ i la renda mediana per família de 35.752 $. Els homes tenien una renda mediana de 37.206 $ mentre que les dones 20.265 $. La renda per capita de la població era de 16.687 $. Aproximadament el 26% de les famílies i el 30,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Dinamarca Meridional

Dinamarca Meridional (Syddanmark en danès) és una regió administrativa de Dinamarca, creada l'1 de gener del 2007 com a part de la Reforma Municipal que va substituir els antics 13 comtats (amter) per cinc entitats més grans però amb menys competències. Al mateix temps els petits municipis es van fusionar per formar unitats més grans, passant de 271 municipis als 98 actuals.
La regió de Syddanmark ocupa la part sud de la península de Jutlàndia, les illes de Fiònia, Langeland, Tåsinge, Ærø, Als i d'altres de més petites. Comprèn els antics comtats de Ribe, Jutlàndia Meridional, Fiònia i part del de Vejle (l'altra part es va integrar a la Jutlàndia Central). Del total de 78 municipis que havia abans de la Reforma Municipal en van quedar 22.

## Divisió territorial

La regió es divideix en 22 municipis, 12 a la península de Jutlàndia i 10 a les illes:
| Municipi | Habitants (1 gener 2008) |
| Aabenraa | 60.189 |
| Billund | 26.181 |
| Esbjerg | 114.244 |
| Fanø | 3.192 |
| Fredericia | 49.463 |
| Haderslev | 56.414 |
| Kolding | 87.781 |
| Sønderborg | 76.913 |
| Tønder | 40.367 |
| Varde | 50.125 |
| Vejen | 42.447 |
| Vejle | 104.933 |
| Municipi | Habitants (1 gener 2008) |
| Assens | 42.054 |
| Faaborg-Midtfyn | 51.950 |
| Kerteminde | 23.630 |
| Langeland | 13.741 |
| Middelfart | 37.274 |
| Nordfyn | 29.470 |
| Nyborg | 31.607 |
| Odense | 186.932 |
| Svendborg | 59.040 |
| Ærø | 6.712 |

## Referències

* ↑ «Dinamarca Meridional». Gran Enciclopèdia Catalana. Barcelona: Grup Enciclopèdia Catalana.
# Rick Prelinger

Rick Prelinger (1953, Washington D.C., Estats Units) és un arxiver, escriptor i cineasta i fundador dels Preligner Archives, una col·lecció de 60.000 anuncis, vídeos educatius, industrials i de pel·lícules d'aficionats adquirides per la Biblioteca del Congrés dels Estats Units el 2002.

## Biografia

Des del 1985, ha estat una figura clau en el camp del metratge d'arxiu, i avui la seva col·lecció està representada a tot el món per Getty Images. L'any 2000 es va associar amb Internet Archive per fer accessibles a través de la Xarxa 2.100 pel·lícules (ben aviat arribaran a les 5.000) que el públic pot veure, descarregar i reutilitzar gratuïtament. La seva pel·lícula Panorama Ephemera (2004) es va projectar arreu del món, i la darrera No More Road Trips? va rebre una beca Creative Capital el 2012. Milers d'espectadors a San Francisco, Detroit i d'altres ciutats han assistit a les projeccions dels seus Lost Landscapes.
Prelinger és membre de la junta directiva d'Internet Archive i sovint escriu i fa xerrades sobre el futur dels arxius qüestions relacionades amb l'accés i la regeneració del material d'arxiu. Amb Megan Prelinger, va fundar la Prelinger Library, una biblioteca privada d'investigació partidària de l'apropiació al centre de San Francisco. Així mateix, Prelinger també es dedica la recuperació, digitalització i difusió de milers de rotlles de pel·lícules casolanes.

## Referències

* ↑ «Rick Prelinger». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
* ↑ Memorabilia Rick Prelinger
* ↑ Lost Landscapes and Found Collections
* ↑ Podcast Ràdio Web MACBA

## Enllaços externs

* Entrevista amb Rick Prelinger a Ràdio Web MACBA
# Dena

Una dena és la subdivisió administrativa del terme de Morella (els Ports). En tractar-se d'un terme municipal força extens (el més gran de la província de Castelló) i amb viles i masos disseminats al llarg i ample, s'ha impulsat la dena com una forma perquè l'ajuntament arribe a tots els indrets. El seu origen és incert a causa de la crema de l'Arxiu Municipal de Morella el 1840. Cada dena té un caràcter demogràfic i agrupa un nombre indeterminat de masos i viles que romanen properes. Té una pròpia capital que servix de lloc de reunió per als veïns i per celebrar determinades festivitats.
El terme dena (cf. desena) prové de deu, el nombre de divisions tradicionals. Actualment n'hi ha 12, en sumar-se les parròquies d'Herbeset i la Pobleta d'Alcolea, que tenien furs autònoms. Aquestes dotze són (entre parèntesis la capital):
* Dena de Castellons (Torre Ciprés)
* Dena de Coll i Moll (Casa Gran)
* Dena de la Font d'en Torres (Torre Madó)
* Dena d'Herbeset (Herbeset)
* Dena dels Llivis (Torre Querol)
* Dena de Morella la Vella (Palau)
* Dena de Muixacre (La Llàcua)
* Dena Primera del Riu (Mas del Beat)
* Dena de la Pobla d'Alcolea (la Pobla d'Alcolea)
* Dena de la Roca (Palos Vell)
* Dena Segona del Riu (Hostal Nou)
* Dena de la Vespa (Mas de la Reineta)
L'alcaldia de Morella té un delegat en cada dena, l'anomenat alcaldillo, que té com a obligacions difondre i comunicar als habitants de la zona els edictes i avisos de l'ajuntament.

## Enllaços externs

* Els masos de l'antic terme. Arxivat 2013-11-26 a Wayback Machine.
# Den Neie Feierkrop

Den Neie Feierkrop és un setmanari satíric luxemburguès.

## Referències

* ↑ Hirsch, Mario. «Luxembourg». A: The Media in Europe. Londres: Sage, 2004, p. 140. ISBN 978-0-7619-4132-3.

## Enllaços externs

* Den Neie Feierkrop - Lloc web oficial
# Rodoald (desambiguació)

Rodoald és el nom dels següents personatges:
* Rodoald, rei dels longobards i rei d'Itàlia (652-653)
* Rodoald de Friül, duc de Friül (671 a 695)
* Rodoald d'Aquileia, patriarca d'Aquileia (963 a 984)
* Rodoald o Radoaldo de Benevent, duc de Benevent (646 a 651).
# Rodnikí (Bélgorod)

* Per a altres significats, vegeu «Rodnikí».
Rodnikí - Родники (rus) - és un poble (un khútor) de l'óblast de Bélgorod, a Rússia. El 2021 tenia 86 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Rodnikí (Perm)

* Per a altres significats, vegeu «Rodnikí».
Rodnikí (en rus: Родники) és un poble del krai de Perm, a Rússia, que pertany al districte rural de Solikamski. El 2010 tenia 1.689 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Richmond (Utah)

Richmond és una població dels Estats Units a l'estat de Utah. Segons el cens del 2000 tenia 2.051 habitants.

## Demografia

Segons el cens del 2000, Richmond tenia 2.051 habitants, 619 habitatges, i 526 famílies. La densitat de població era de 268,4 habitants per km².
Dels 619 habitatges en un 49,9% hi vivien nens de menys de 18 anys, en un 73,5% hi vivien parelles casades, en un 8,1% dones solteres, i en un 14,9% no eren unitats familiars. En el 13,7% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,31 i el nombre mitjà de persones que vivien en cada família era de 3,68.
Per edats la població es repartia de la següent manera: un 37,3% tenia menys de 18 anys, un 9,9% entre 18 i 24, un 25,5% entre 25 i 44, un 19,2% de 45 a 60 i un 8,1% 65 anys o més.
L'edat mitjana era de 27 anys. Per cada 100 dones de 18 o més anys hi havia 98,5 homes.
La renda mitjana per habitatge era de 42.138 $ i la renda mitjana per família de 45.500 $. Els homes tenien una renda mitjana de 31.743 $ mentre que les dones 21.778 $. La renda per capita de la població era de 14.312 $. Entorn del 5,8% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Richmond». American Fact Finder. Oficina del Cens dels Estats Units, 12-01-2010.
# Romarchita

La romarchita és un mineral de la classe dels òxids. El nom prové de l'acrònim de la secció d'arqueologia del Museu Reial d'Ontario, on es va estudiar per primera vegada el mineral.

## Característiques

La romarchita és un òxid de fórmula química SnO que cristal·litza en el sistema tetragonal. Es troba formant crostes, de manera massiva. Aquest mineral és clarament antropogènic, però va ser acceptat abans que entressin en vigor les actuals normes de l'Associació Mineralògica Internacional, les quals exclouen les noves espècies d'aquestes característiques.
Segons la classificació de Nickel-Strunz, la romarchita pertany a «04.AB: Òxids amb proporció Metall:Oxigen = 2,1 i 1:1, amb M:O = 1:1 (i fins a 1:1,25); amb cations grans» juntament amb els següents minerals: swedenborgita, brownmil·lerita, srebrodolskita, montroydita, litargiri i massicot.

## Formació i jaciments

Va ser descoberta l'any 1971 a la cascada Boundary del riu Winnipeg, a la regió de Kenora (Ontario, Canadà). Es forma com a producte d'alteració en pannikins d'estany submergits als rius, o reemplaçant herzenbergita que substitueix cassiterita També se n'ha trobat en els lingots d'estany de la càrrega d'un vaixell naufragat en una cala al Mar Roig. Sol trobar-se associada a altres minerals com: hidroromarchita, abhurita, kutnohorita i aragonita.

## Referències

* ↑ «Romarchite» (en anglès). Mindat. [Consulta: 9 abril 2016].
* 1 2 «Romarchite» (en anglès). Handbook of Mineralogy. [Consulta: 9 abril 2016].
# Romaric de Remiremont

Romaric de Remiremont, en francès també saint Remiré (Grenoble, ca. 560 - Remiremont, ca. 653) fou un monjo, fundador de l'abadia de Saint-Mont, avui Remiremont (Vosges). És venerat com a sant per diverses confessions cristianes.

## Biografia

Pare de família i cortesà del rei d'Austràsia Teodebert II, provenia de la regió de Toul, però vivia a la cort de Metz. En arribar al poder la reina Brunequilda, els seus béns foren confiscats. Reconciliat amb la reina, tornà a la cort, però n'havia quedat desenganyat. Convençut de la futesa i banalitat de les coses humanes, el monjo Amat de Remiremont l'induí a fer-se monjo i ingressà a l'abadia de Luxueil. En 620 funda amb Amat, al mont Habend, després anomenat Saint-Mont, el monestir doble de Remiremont (Vosges, Lorena) (el nom deriva de Romarici Mons, "mont de Romaric"). Els monjos vivien al peu de la muntanya i les monges a les cel·les del cim, essent-ne les primeres religioses les seves filles.Seguia la regla del monestir d'Agaunum i la dels monestirs de l'Orde de Sant Columbà, i s'hi feia laus perennis o lloança perpètua.
Hi morí en 653 i n'havia estat un dels tres primers abats canonitzats, amb Amat i Adelf. Il a été parmi les trois premiers abbés du monastère du Saint-Mont (avec Amé et Adelphe).

## Vegeu també

* Amat de Remiremont

## Bibliografia

* Saint Romary, Fondateur de Remiremont Arxivat 2012-03-22 a Wayback Machine.
* Nominis. "Saint Romaric".
* Santi, beati e testimoni. "San Romarico".
* André Laurent. «Saint Romary, étude sur la question de son mariage et de sa donation », Bulletin de la Société philomatique vosgienne 1902, p. 159-266.
* Pierre Heili, «Saint Romary» en: Albert Ronsin (dir.), Les Vosgiens célèbres: dictionnaire biographique illustré, Éditions Gérard Louis, Vagney, 1990, p. 320. ISBN|2-907016-09-1.
* André Laurent, Ils sont nos aïeux... les saints de chez nous, Saint-Dié, 1979, p. 259-265
# Romar

Romar fou una marca valenciana de motocicletes fabricades a Meliana, Horta Nord, per Jesús Roig Martí entre 1940 i 1948.

## Història

Jesús Roig era un mecànic torner que, en un començament, tingué la idea de fabricar un motor de benzina estacionari que li servís per a moure tot el munt de politges que tenia al seu taller. El 1940 se li acudí de muntar aquest motor al quadre d'una bicicleta i el resultat tingué tant d'èxit que aviat li començaren a arribar comandes dels seus veïns. Naixia així la marca Romar, la primera motocicleta fabricada al l'estat espanyol d'ençà de l'acabament de la guerra civil espanyola.
La Romar es fabricava en dues cilindrades, 74 i 125 cc, amb motor de quatre temps i vàlvula d'admissió automàtica. Al llarg dels anys d'activitat en aquest sector, Jesús Roig n'arribà a produir una vintena d'unitats.

## Referències

* ↑ «Romar» (en castellà). ottw.es. [Consulta: 10 setembre 2021].
* 1 2 3 4 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 316. ISBN 84-920886-5-6.

## Enllaços externs

* Article sobre la Romar al Web motosclasicasmeliana.es.tl